

|  |  |  |
| --- | --- | --- |
| **ด่วนที่สุด**ที่ มท ๐๘20.3/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐3๐๐ |

#  กันยายน ๒๕๖6

เรื่อง การสำรวจข้อมูลองค์กรปกครองส่วนท้องถิ่นที่เข้าทำประโยชน์ในพื้นที่ป่าไม้ก่อนได้รับอนุญาต
(กรณีที่ยื่นขออนุญาตได้ทันกำหนดภายใน 120 วัน ตามมติคณะรัฐมนตรีเมื่อวันที่ 11 พฤษภาคม 2564)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1149

 ลงวันที่ 4 มิถุนายน 2564

สิ่งที่ส่งมาด้วย 1. หลักเกณฑ์การสำรวจข้อมูลองค์กรปกครองส่วนท้องถิ่นที่เข้าทำประโยชน์

 ในพื้นที่ป่าไม้ก่อนได้รับอนุญาต จำนวน 1 ชุด

 2. แบบสำรวจองค์กรปกครองส่วนท้องถิ่นที่เข้าทำประโยชน์ในพื้นที่ป่าไม้

 ก่อนได้รับอนุญาต จำนวน 1 ชุด

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่น เรื่อง การขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี
เมื่อวันที่ 23 มิถุนายน 2563 โดยขอให้ส่วนราชการและหน่วยงานของรัฐมายื่นคำขออนุญาตเข้าทำประโยชน์ในพื้นที่ป่าไม้ภายใน 120 วัน นับจากวันที่คณะรัฐมนตรีมีมติให้ขยายเวลาในการยื่นคำขออนุญาต นั้น

 กรมส่งเสริมการปกครองท้องถิ่นพิจารณาแล้วเห็นว่า ปัจจุบันได้ครบกำหนดในการยื่นขออนุญาตตามระยะเวลาดังกล่าวแล้ว (สิ้นสุดการยื่นคำขอวันที่ 7 กันยายน 2564) แต่เนื่องจากคำขออนุญาตดังกล่าวอยู่ระหว่างการพิจารณาอนุญาตจากกรมป่าไม้ ดังนั้น จึงขอให้จังหวัดสำรวจองค์กรปกครองส่วนท้องถิ่นในพื้นที่ที่ได้ดำเนินการยื่นขออนุญาตเข้าทำประโยชน์ในพื้นที่ป่าไม้ตามมติคณะรัฐมนตรีเมื่อวันที่ 11 พฤษภาคม 2564
ให้สำนักจัดการทรัพยากรป่าไม้แล้ว โดยให้รายงานกรมส่งเสริมการปกครองท้องถิ่นทราบทั้งเอกสารและผ่านทางไลน์
กลุ่ม “ขยะ สถ. เฉพาะ สถจ.”.ภายในวันที่ 30 กันยายน 2566 ทั้งนี้ ขอให้จังหวัดนำข้อมูลที่ได้สำรวจประสานกับสำนักจัดการทรัพยากรป่าไม้ที่อยู่ในพื้นที่รับผิดชอบให้เร่งรัดพิจารณาอนุญาตต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สิ่งที่ส่งมาด้วย

ร.อสถ..........................................

ผอ.กสว.......................................

ผอ.กง.ทช. ..................................

หน.กง.ทช...................................

จนท............................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th.

ผู้ประสานงาน นายพีรวิทย์ พงค์สุรชีวิน โทร. 061 - 4027111